(Паздняк: ) Прысутнасьць беларускага назіральніка была патрэбная ня толькі Беларусі, але і дзяржавам рэгіёну, паколькі Беларусь зьяўляецца надзвычай важнаю гэапалітычнаю часткаю Цэнтральна-Усходнеэўрапэйскага ляндшафту. Калі ўсясьветная супольнасьць сутыкнулася з выклікам ўсясьветнага тэрарызму, то Беларусь сутыкнулася з падвойным выклікам. Гэта з аднаго боку небясьпека тэрарызму, а з другога боку – немагчымасьць паўнавартастнага ўдзелу ў барацьбе з гэтым злом перш за ўсё на рэгіянальным і эўрапейскім ўзроўні. Гэта абумоўлена добра вядомымі праблемамі паміж афіцыйным Менскам і эўрапейскімі структурамі і дзяржавамі.